b'\n_START_ARTICLE_\nHibridizacija orbital\n_START_PARAGRAPH_\nHibridiz\xc3\xa1cija je v kemiji linearna kombinacija atomskih orbital pribli\xc5\xbeno enake energije, pri \xc4\x8demer se tvorijo hibridne ali hibridizirane orbitale. Hibridne oribtale so enakega energijskega nivoja in imajo posebno geometri\xc4\x8dno razvrstitev._NEWLINE_Teorija hibridizacije je posledica nezmo\xc5\xbenosti njenih predhodnih teorij razlage molekul, kot je denimo metan (CH\xe2\x82\x84)._NEWLINE_Elektronska konfiguracija ogljika je 1s\xc2\xb2 2s\xc2\xb2 2p\xe2\x82\x93\xc2\xb9 2py\xc2\xb9, oziroma, \xc4\x8de to nari\xc5\xa1emo:_NEWLINE_Teorija valen\xc4\x8dnih vezi bi predvidela, glede na dve napol napolnjeni orbitali (2p\xe2\x82\x93 in 2py), da C tvori dve kovalentni vezi. CH\xe2\x82\x82 pa sploh ne obstaja, in ta teorija ne more predvideti eksperimentalno dokazanega obstoja molekule CH\xe2\x82\x84._NEWLINE_Med tvorbo vezi se spro\xc5\xa1\xc4\x8da energija, ki omogo\xc4\x8da enemu elektronu iz 2s prehod v orbitalo 2pz (vzbujeno stanje), kar privede do slede\xc4\x8de elektronske razvrstitve:_NEWLINE_Obi\xc4\x8dajno orbitale 2s in 2p nimajo enake energije, vendar pa so poskusi pokazali, da so vse vezi v CH\xe2\x82\x84 enake, in imajo tedaj enako energijo. Govorimo lahko o hibridnih atomskih orbitalah sp\xc2\xb3. Hibridizacija je tipa sp\xc2\xb3, ker je energijski nivo s\xc2\xb9 + p\xc2\xb9 + p\xc2\xb9 + p\xc2\xb9; se\xc5\xa1tevek zgornjih \xc5\xa1tevil da vrednost sp\xc2\xb3 (beri: \xc2\xbbes pe tri\xc2\xab)._NEWLINE_V CH\xe2\x82\x84 se \xc5\xa1tiri hibridne orbitale sp\xc2\xb3 frontalno prekrivajo z vodikovimi orbitalami s, kar so \xc5\xa1tiri vezi sigma (\xcf\x83). Oblika je tetraedri\xc4\x8dna._NEWLINE_ se udejanji kot _NEWLINE_Podobno se lahko razlo\xc5\xbei druge molekule, na primer eten (C\xe2\x82\x82H\xe2\x82\x84). Dva ogljikova atoma sta hibridizirana (sp\xc2\xb2); orbitala 2pz\xc2\xb9 ni hibridna. Hibridni orbitali vsakega ogljikovega atoma se frontalno prekrivata z orbitalami s vodika, ena hibridna orbitala se frontalno prekriva s hibridno orbitalo drugega C-atoma (skupaj imamo torej pet vezi sigma), orbitali 2pz pa se prekrivata stransko in tvorita vez pi (\xcf\x80). Oblika vsakega dela molekule je trikotna ravninska.'